open-index/open-wikipedia-markdown huggingface dataset:
কুইয়ার কাস্টিং

**কুইয়ার কাস্টিং** (কিউসি) হল ভারতের বিনোদন শিল্পে বৈচিত্র্য এবং অন্তর্ভুক্তির পক্ষে একটি উদ্যোগ। এটি প্রতিষ্ঠা করেছিলেন নেঘা শাহিন এবং রিজওয়ান ভারতী।

## ইতিহাস
কুইয়ার কাস্টিং প্রতিষ্ঠা করেছিলেন নেঘা এবং রিজওয়ান (ট্রান্স দম্পতি), যাঁরা তামিলনাড়ুর বিখ্যাত কুইয়ার এবং ট্রান্সজেন্ডার কর্মী। ৫২তম কেরালা রাজ্য চলচ্চিত্র পুরস্কার উৎসবে প্রথম ট্রান্স মহিলা হিসেবে সেরা নবাগত অভিনেতার পুরস্কার জিতে ইতিহাস সৃষ্টি করেছেন নেঘা শাহিন। রিজওয়ান ভারতী "লাভ ইজ লাভ অ্যাণ্ড" বইয়ের সহ-লেখক।

বিনোদন জগতে অন্তর্ভুক্তিমূলক মনোভাব প্রচারের জন্য কুইয়ার কাস্টিং প্রতিষ্ঠিত হয়েছিল এবং এরা ভারতের ট্রান্স ও কুইয়ার অধিকার আন্দোলনের অগ্রভাগে রয়েছে। এই সংস্থাটি ট্রান্সজেন্ডার এবং সমকামী ব্যক্তিদের অধিকার এবং সচেতনতার পক্ষে কাজ করে এবং বিভিন্ন কর্মশালার মাধ্যমে সেই মানুষগুলির পেশাদার অভিজ্ঞতা বৃদ্ধি করে।

## কাজ
নেঘা এবং রিজওয়ান এলজিবিটি ব্যক্তিদের মিডিয়া চিত্রায়নের দাবিতে সোচ্চার ছিলেন, তাঁরা চেয়েছিলেন ট্রান্স এবং কুইয়ার ব্যক্তিদের দক্ষতা বিকাশের মাধ্যমে মিডিয়া শিল্পে তাঁদের জন্য কর্মসংস্থান তৈরি করা। ভারতের গণমাধ্যম এখনও প্রায়ই বাঁধাধরা পথে চলে, এবং প্রায়শই ট্রান্সজেন্ডার ও কুইয়ার সম্প্রদায়কে উপেক্ষা করে।

২০২৩ সালের সেপ্টেম্বরে, উদ্বোধনী কিউসি কর্মশালায় ১৮ জনেরও বেশি ট্রান্সজেন্ডার এবং কুইয়ার ব্যক্তি অংশগ্রহণ করেছিলেন এবং সেটি সফলভাবে সম্পন্ন হয়েছিল। তাঁরা পরিচালক মাইসকিন এবং শশীকুমারের পাশাপাশি অন্যান্য পরিচালক এবং অভিনেতাদের কাছ থেকে মূল্যবান বাস্তব অভিজ্ঞতা অর্জন করেছিলেন।

২০২৪ সালের জুন মাসে, কুইয়ার কাস্টিং তামিলনাড়ুর চেন্নাইতে "প্রাইড পালুজা" নামে একটি অনুষ্ঠানের আয়োজন করে, এই মাসটি বিশ্বব্যাপী প্রাইড মাস হিসেবে পালিত হয়। এই অনুষ্ঠানটি একটি ট্রান্স দম্পতি দ্বারা আয়োজিত হয়েছিল। এখানে মূল বক্তব্য রাখা হয়েছিল ভারতের প্রথম দক্ষিণী ট্রান্স পুরুষদের প্যানেল আলোচনার মাধ্যমে। এছাড়াও ছিল এ. রেবতীর নাটক "ভেল্লাই মোঝি"-র ১০৬তম পরিবেশন এবং একটি পুরস্কার বিতরণী সভা সহ আরও বেশ কয়েকটি কার্যক্রম।

## তথ্যসূত্র

বিষয়শ্রেণী:২০২৩-এ প্রতিষ্ঠিত সংগঠন
ডি.সি. ব্ল্যাক প্রাইড

**ডি.সি.** ( **ডিস্ট্রিক্ট অফ কলম্বিয়া** ) **ব্ল্যাক প্রাইড** হল মার্কিন যুক্তরাষ্ট্রের কৃষ্ণাঙ্গ সমকামী সম্প্রদায়ের মানুষদের প্রথম আনুষ্ঠানিক গৌরব পদযাত্রা অনুষ্ঠান। এটি আফ্রিকান-আমেরিকান এলজিবিটি সম্প্রদায়ের আনুষ্ঠানিক স্বীকৃত দুটি গুরুত্বপূর্ন উৎসবের মধ্যে একটি। এটি মূলত সেন্টার ফর ব্ল্যাক ইক্যুইটি (সিবিএ) সংগঠনের একটি আয়োজিত প্রকল্প যা *ক্যাপিটাল প্রাইড অ্যালায়েন্সের* সাথে যুক্ত।  *ডিসি ব্ল্যাক প্রাইড* অনুষ্ঠানটি প্রতি বছর *মেমোরিয়াল ডে*  -এর দিন অনুষ্ঠিত হয়।

## ইতিহাস
কৃষ্ণাঙ্গ এলজিবিটি সম্প্রদায়ের আধিক্য এবং প্রগতিশীলতার কারণে ওয়াশিংটন ডিসি দীর্ঘদিন ধরে কৃষ্ণাঙ্গ এলজিবিটি সম্প্রদায়ের একটি জনপ্রিয় গন্তব্যস্থল।  ১৯৭৮ সালে, ওয়াশিংটন-ডিসিতেই দেশের প্রথম কৃষ্ণাঙ্গ এলজিবিটি রাজনৈতিক আইন-উপদেষ্টা দল গড়ে ওঠে। এছাড়াও ওয়াশিংটন ডিসিতে ন্যাশনাল কোয়ালিশন অফ ব্ল্যাক লেসবিয়ানস অ্যান্ড গে -এর একটি গুরুত্বপূর্ন দপ্তর বর্তমান। 

*ডিসি ব্ল্যাক প্রাইড*  অনুষ্ঠানের প্রথম উদ্যোক্তা ছিলেন ওয়েলমোর কুক, থিওডোর কার্কল্যান্ড এবং আর্নেস্ট হপকিন্স। তারা *ডিসি কোয়ালিশন অফ ব্ল্যাক লেসবিয়ানস অ্যান্ড গে* এবং *ইনার সিটি এইডস নেটওয়ার্কের* সহযোগিতায় স্থানীয় কৃষ্ণাঙ্গ সমকামীদের গৌরব পদযাত্রার আয়োজন করে। এই উৎসবের পরিকল্পনা প্রায় তিন মাস চলে।  ১৯৯১ সালের মে মাসে প্রাথমিকভাবে এই গৌরব পদযাত্রা অনুষ্ঠান পালিত হয়েছিল।  অনুষ্ঠানটির মাধ্যমে স্থানীয়  আফ্রিকান-আমেরিকান এলজিবিটি সম্প্রদায়ের জন্য বিভিন্ন পরিষেবা প্রদানকারী এইচআইভি/এইডস সংস্থাগুলির অনুদান সংগ্রহের উদ্যোগ নেওয়া হয়েছিল। প্রথম অনুষ্ঠানে প্রায় ৮০০ জন উপস্থিত ছিলেন। 

১৯৯২ সালে, অলাভজনক সংস্থা *ব্ল্যাক লেসবিয়ান অ্যান্ড গে প্রাইড ডে, ইনকর্পোরেটেড*  এই অনুষ্ঠানটির পরিচালনা করে। সেবছর অনুষ্ঠানে মারলন রিগসের  *টঙ্গুস ইউনাইটেড* চলচ্চিত্রটি প্রদর্শিত হয়।

এই অনুষ্ঠানের সাফল্য দেশের অন্যান্য প্রধান শহরগুলির কৃষ্ণাঙ্গ সম্প্রদায়কে বার্ষিক গৌরব পদযাত্রা অনুষ্ঠানের আয়োজন করার জন্য অনুপ্রাণিত করে।  বর্তমানে *ডিসি ব্ল্যাক প্রাইড* অনুষ্ঠানে আনুমানিক ৪০,০০০ এরও বেশি লোকের সমাগম হয়। 

২০১৮ সালে, এই অনুষ্ঠানের ইতিহাস সম্পর্কে একটি তথ্যচিত্র প্রকাশ করা হয় যার নাম ছিল, *ডিসি ব্ল্যাক প্রাইড: অ্যান্সারিং দ্য কল*। 

কোভিড-১৯ মহামারীর কারণে ২০২০-২০২১ সালে অনুষ্ঠানটি অনুষ্ঠিত হয়নি, তবে ২০২২ সালে আবার পুনরায় শুরু হয়। 

## তথ্যসূত্র

বিষয়শ্রেণী:এলজিবিটিকিউ অনুষ্ঠান
নেঘা শাহিন

**নেঘা শাহিন** (জন্ম ১৯৯৩) একজন ভারতীয় ট্রান্স অভিনেত্রী।  তিনি ৫২তম কেরালা রাজ্য চলচ্চিত্র পুরস্কার অনুষ্ঠানে প্রথম ট্রান্স মহিলা হিসেবে সেরা নবাগত অভিনেতার পুরস্কার জিতে ইতিহাস তৈরি করেছিলেন। তিনি ভারতের তামিলনাড়ুর থিরুভারুর জেলার থিয়ানাপুরম গ্রামে জন্মগ্রহণ করেন**।**

১৮ বছর বয়সে নেঘাকে তাঁর বাড়ি এবং কলেজের পড়াশুনা ছেড়ে দিতে বাধ্য করা হয়েছিল। তিনি বর্তমানে চেন্নাইতে বসবাস করছেন এবং থোঝি সহ বিভিন্ন ট্রান্সজেন্ডার অধিকার সংস্থার সাথে কাজ করেছেন।

নেঘা কুইয়ার কাস্টিংয়ের (কিউসি) প্রতিষ্ঠাতা এবং এটি একটি অলাভজনক সংস্থা যা ট্রান্স এবং কুইয়ার সম্প্রদায়কে সমর্থন করার জন্য নিবেদিতপ্রাণ।

## প্রাথমিক জীবন
যখন নেঘার ট্রান্সজেন্ডার অভিমুখিতা প্রকাশ পেয়েছিল, তখন তাঁর বাবা-মা তাঁকে  মারধর করেছিলেন এবং তারপর তাঁকে বাড়ি থেকে বের করে দেওয়া হয়। নেঘা তাঁর উচ্চমাধ্যমিকের শংসাপত্র নিয়ে চেন্নাই চলে আসেন।

## কর্মজীবন
নেঘা একজন প্রশিক্ষিত মানসিক স্বাস্থ্য পরামর্শদাতা। থোঝি নামক একটি এনজিওতে কাজ করার পর তিনি ১০০+ এরও বেশি ট্রান্স মহিলাকে তাদের লিঙ্গ সমস্যা কাটিয়ে উঠতে এবং তাদের সামাজিক কলঙ্কের বিরুদ্ধে লড়াই করার জন্য পরামর্শ দিয়েছেন। এই সময়কালে, তিনি একজন মডেল এবং টেলিভিশন উপস্থাপক হয়ে ওঠেন। তিনি আনন্দ বিকাতনের সাথে একজন ভিডিও জকির কাজও করেছিলেন।

নেঘা "লাভ ইজ লাভ" বইয়ের লেখক এবং "সন্দকারঙ্গা" নাটকের পরিচালক। রুরাল ইন্ডিয়া অনলাইনে নেঘা বলেছেন “এই প্রথমবারের মতো ট্রান্স পুরুষ এবং ট্রান্স মহিলারা একই মঞ্চে একত্রিত হয়েছেন”।

২০২১ সালে, তিনি *অন্তরম* ছবিতে অভিনয় করেন, যার জন্য তিনি ৫২তম কেরালা রাজ্য চলচ্চিত্র পুরস্কার অনুষ্ঠানে প্রথম ট্রান্সজেন্ডার মহিলা হিসেবে *নবাগত অভিনেতা* *পুরস্কার* জিতে ছিলেন।

তিনি পিরাভি, মানাম এবং তিরুনাগাল নামে কয়েকটি স্বল্পদৈর্ঘ্য চলচ্চিত্রেও অভিনয় করেছেন। তিনি একটি তামিল ছবি *দ্য রোড* (২০২৩)-এ কাজ করেছিলেন, যেখানে তৃষা কৃষ্ণন এবং মিয়া জর্জও অভিনয় করেছিলেন।

## মিডিয়াতে বিবর্তন
২০২৩ সালের সেপ্টেম্বরে, উদ্বোধনী কিউসি কর্মশালায় ১৮ জনেরও বেশি ট্রান্সজেন্ডার ও কুইয়ার ব্যক্তি অংশগ্রহণ করেন এবং এটি সফলভাবে সম্পন্ন হয়। তাঁরা পরিচালক মাইসকিন এবং শশীকুমারের পাশাপাশি অন্যান্য পরিচালক এবং অভিনেতাদের কাছ থেকে মূল্যবান বাস্তব জ্ঞান অর্জন করেছিলেন।

২০২৪ সালের জুন মাসে, কুইয়ার কাস্টিং তামিলনাড়ুর চেন্নাইতে "প্রাইড পালুজা" নামে একটি অনুষ্ঠানের আয়োজন করে, এই মাসটি বিশ্বব্যাপী প্রাইড মাস হিসেবে পালিত হয়। এই অনুষ্ঠানটি একটি ট্রান্স দম্পতি দ্বারা আয়োজিত হয়েছিল, যেখানে মূল বক্তব্য পেশ করা হয়েছিল ভারতের প্রথম দক্ষিণী ট্রান্স পুরুষদের প্যানেল আলোচনায়। এইসঙ্গে এখানে এ. রেবতীর "ভেল্লাই মোঝি" নাটকের ১০৬তম পরিবেশনা ছিল, এবং একটি পুরস্কার বিতরণী ও আরও বেশ কয়েকটি কার্যক্রম ছিল।

## চলচ্চিত্র তালিকা

### অভিনেত্রী হিসেবে

## তথ্যসূত্র

বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:১৯৯৩-এ জন্ম
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:রূপান্তরকামী অধিকার কর্মী
বিষয়শ্রেণী:ভারতীয় নারী মডেল
বিষয়শ্রেণী:জীবিত ব্যক্তি
ডালাস ব্ল্যাক প্রাইড

**ডালাস ব্ল্যাক প্রাইড** ( **ডালাস সাউদার্ন প্রাইড** নামেও পরিচিত) হল *ডালাস-ফোর্ট ওয়ার্থ মেট্রোপ্লেক্সে* বসবাসকারী ক্রমবর্ধমান কৃষ্ণাঙ্গ এলজিবিটি সম্প্রদায়ের মানুষদের দ্বারা উদযাপিত একটি অনুষ্ঠান। এই অনুষ্ঠানটি প্রতি বছর একটি বিশেষ দিনে অনুষ্ঠিত হয়। এই অনুষ্ঠানটি পাঁচ দিন ব্যাপী  অনুষ্ঠিত হয়।

**ডালাস ব্ল্যাক প্রাইড** অনুষ্ঠানটির সূচনা হয় ১৯৯৬ সালে।এই অনুষ্ঠানুটি *ডালাস-ফোর্ট ওয়ার্থের*  কৃষ্ণাঙ্গ এলজিবিটি সম্প্রদায়ের মানুষদের একটি সাংস্কৃতিক প্রতীক।  অনুষ্ঠানটি প্রতি বছর শরৎকালে অনুষ্ঠিত হয়। মোটামুটি সেপ্টেম্বরের শেষের দিকে অথবা অক্টোবরের শুরুতে *ডালাস-ফোর্ট ওয়ার্থের*  কৃষ্ণাঙ্গ এলজিবিটি সম্প্রদায়ের মানুষেরা এই অনুষ্ঠান উদযাপন করে।  **ডালাস ব্ল্যাক প্রাইড** অনুষ্ঠানটি টেক্সাসের *স্টেট ফেয়ার*  উৎসব এবং ডালাসের *স্টেট ফেয়ার ক্লাসিক* উৎসবের সাথে একযোগে অনুষ্ঠিত হয়। এছাড়াও এই উৎসবের আরেকটি অবিচ্ছেদ্য অংশ হল *ডালাস হার প্রাইড*। এটি আসলে *ডালাস ব্ল্যাক প্রাইড* উৎসবের সংগথকদের দ্বারা অনুমোদিত একটি অনুষ্ঠান যা মূলত মহিলা অংশগ্রহনকারীদের দ্বারা উপস্থাপিত হয়। প্রতি বছর প্রায় ১৫,০০০ মানুষ **ডালাস ব্ল্যাক প্রাইড** অনুষ্ঠানে অংশগ্রহণ করে, যা এটিকে টেক্সাসের বৃহত্তম কৃষ্ণাঙ্গ সমকামী গৌরব পদযাত্রা অনুষ্ঠান হিসাবে স্বীকৃতি দিয়েছে। এটি দেশের বৃহত্তম অনুষ্ঠানগুলির মধ্যে একটি। 

## জুনটিন্থ উইকএন্ড
ঐতিহ্যগতভাবে *জুনটিন্থ উইকএন্ড*  হল ডালাসের কৃষ্ণাঙ্গ সমকামী সম্প্রদায়ের দ্বারা অনুষ্ঠিত বছরের প্রথম অনুষ্ঠান। শরৎকালে অনুষ্ঠিত **ডালাস ব্ল্যাক প্রাইড** অনুষ্ঠানের মতো এখানেও স্থানীয় কৃষ্ণাঙ্গ এলজিবিটি সম্প্রদায়ের মানুষেরা যোগদান করে। এই অনুষ্ঠানটি *ডালাস-ফোর্ট ওয়ার্থ মেট্রোপ্লেক্সে*  অঞ্চলে বসবাসকারী কৃষ্ণাঙ্গ এলজিবিটি সম্প্রদায়ের ক্ষমতায়নের জন্য বিশেষভাবে অনুষ্ঠিত হয়। অনেক স্থানীয় এবং আন্তর্জাতিক দর্শনার্থী এই অনুষ্ঠান উদযাপনে অংশগ্রহণ করেন।

## তথ্যসূত্র

বিষয়শ্রেণী:এলজিবিটিকিউ অনুষ্ঠান
গুগল প্লে পাস

**গুগল প্লে পাস** (Google Play Pass) হলো গুগলের একটি অ্যাপ এবং ভিডিও গেম সাবস্ক্রিপশন পরিষেবা, যা অ্যান্ড্রয়েড ডিভাইসের জন্য তৈরি করা হয়েছে। এটি ২০১৯ সালের ২৩ সেপ্টেম্বর যুক্তরাষ্ট্রে চালু হয়েছিল।

## ইতিহাস
গুগল প্লে পাস ২০১৯ সালের ২৩ সেপ্টেম্বর যুক্তরাষ্ট্রে চালু হয়েছিল। ২০২০ সালের জুলাই মাসে, এই পরিষেবাটি জার্মানি, ফ্রান্স, অস্ট্রেলিয়া এবং কানাডায় চালু হয়। ২০২২ সালের মার্চে পরিষেবাটি ভারতে চালু হয়েছিল। ২০২৩ সালের আগস্ট মাসের শেষের দিকে, গুগল প্লে পাস মালয়েশিয়া এবং ফিলিপাইনে চালু হয়।
, এই পরিষেবাটি ১০০টি দেশ/অঞ্চলে উপলব্ধ রয়েছে।

ব্যবহারকারীরা মাসিক বা বাৎসরিক সদস্যতার বিনিময়ে বিজ্ঞাপন এবং অ্যাপ-মধ্যস্থ কেনাকাটা (in-app purchases) ছাড়াই অন্তর্ভুক্ত অ্যাপ এবং গেমগুলো বিনামূল্যে ব্যবহার করতে পারেন। এই পরিষেবার অধীনে ১,০০০-এরও বেশি বাছাই করা শিরোনাম রয়েছে, যার মধ্যে ধাঁধা থেকে শুরু করে পডকাস্ট পর্যন্ত বিভিন্ন ধরনের অ্যাপ ও গেম অন্তর্ভুক্ত।
## বৈশিষ্ট্য
গুগল প্লে পাস ব্যবহারকারীদেরকে সরাসরি গুগল প্লে স্টোর থেকে বাছাই করা বিভিন্ন অ্যাপ এবং গেমের একটি ক্যাটালগ ব্যবহারের সুযোগ দেয়। এতে কোনো বিজ্ঞাপন থাকে না এবং অতিরিক্ত অ্যাপ-মধ্যস্থ কেনাকাটার প্রয়োজন হয় না। প্লে পাস পরিবারের অন্য পাঁচজন সদস্যের সাথে শেয়ার করা যায়।

অ্যাপ ডেভেলপাররা, যারা তাদের অ্যাপটি এই সাবস্ক্রিপশনের অংশ হিসেবে প্রদান করতে চান, তারা এই পরিষেবাতে অন্তর্ভুক্তির জন্য আবেদন করতে পারেন। গুগলের মতে, ডেভেলপাররা "অ্যালগরিদমিক পদ্ধতির ওপর ভিত্তি করে রয়্যালটি পাবেন, যা ব্যবহারকারীরা সব ধরনের বিষয়বস্তুকে কীভাবে মূল্যায়ন করে তার সংকেত গ্রহণ করে।"

## তথ্যসূত্র

বিষয়শ্রেণী:গুগল পরিষেবা
বিষয়শ্রেণী:গুগল প্লে
সামান্থা লাভ

**সামান্থা লাভ** (জন্ম: ৩০ আগস্ট, ১৯৬৯) একজন পুয়ের্তো রিকীয় টেলিভিশন ও রেডিও ব্যক্তিত্ব, শৈল্পিক অনুকরণকারী, অভিনেত্রী এবং ট্রান্সজেন্ডার অধিকার কর্মী। পুয়ের্তো রিকো থেকে মেক্সিকোর ভেরাক্রুজ পর্যন্ত তার রেডিও অনুষ্ঠান সম্প্রচারিত হয়।

## জীবনী
লাভ ১৯৮৭ সাল থেকে ১৮ বছর বয়সে প্রদর্শনী ব্যবসায় জড়িত। তিনি বেশ কিছু বিতর্কে জড়িয়ে পড়েন। ২০১০ সালে তিনি তার সামাজিক যোগাযোগ মাধ্যম অ্যাকাউন্টে পুয়ের্তো রিকীয় গায়িকা আইভি কুইনের কথা উল্লেখ করে বলেন যে, লাভের মতে কুইন একজন পুরুষ এবং হিপ-হপ জুটি ক্যালে ১৩ -এর গায়িকা রেনে পেরেজের প্রতি কুইনের কিছু মন্তব্যের জন্য কুইনের সমালোচনা করেন।

লাভ তার সামাজিক যোগাযোগ মাধ্যমের অ্যাকাউন্টে বলেন, তিনি আগে পেদ্রো জুলিও সেরানোর বন্ধু ছিলেন। কিন্তু ২০১২ সালে তিনি সেরানো আর র‍্যাপ গায়িকা লিসা এমের সমালোচনা করেন। কারণ তারা একটি পুয়ের্তো রিকীয় রেস্তোরাঁয় একটা প্রতিবাদ কর্মসূচি করেন। যেখানে সেরানো ঘোষণা করেন যে, পুয়ের্তো রিকোর মানুষজন ভাবেন এলজিবিটি সম্প্রদায়ের মতামতই পেদ্রো জুলিও সেরানোর মতামত। কিন্তু এটা আসলে ঠিক নয়। আমার সেরানোর প্রতি কোনো রাগ, ঘৃণা বা কষ্ট নেই। কারণ আমি জানি, আমাদের বন্ধুত্ব আমি ভাঙিনি বরং ও-ই ভেঙেছে। তবে আমি তাকে ক্ষমা করে দিয়েছি এবং জীবনে সামনে এগিয়ে গেছি।”

পেদ্রো জারভিগনের "আল গ্রানো'র" মতো বেশ কয়েকটি পুয়ের্তো রিকীয় টেলিভিশন অনুষ্ঠানে তার সাক্ষাৎকার নেওয়া হয়, যেখানে তিনি পুয়ের্তো রিকীয় গায়িকা ইয়োলান্দিতা মঙ্গে এবং ওলগা ট্যাননের পাশাপাশি মেক্সিকীয় গায়িকা থালিয়ার (থালিয়ার "মারিয়া লা দেল ব্যারিও" চরিত্রায়নে) অনুকরণের অতীত এবং পিতা-পুত্র জুটি টমি মুনিজ ও রাফো মুনিজ, সিলভারিও পেরেজ, আন্তোনিও প্যান্টোজাস এবং অন্যান্যদের সাথে প্রযোজনায় কাজ করার বিষয়ে আলোচনা করেন।

২০১৯ সালে তিনি আবার বিতর্কে জড়িয়ে পড়েন। তিনি পুয়ের্তো রিকীয় গণমাধ্যমে ঘোষণা করেন যে, খুন হওয়া সমকামী পুয়ের্তো রিকীয় হিপ-হপার কেভিন ফ্রেট আরেক পুয়ের্তো রিকীয় হিপ-হপার গায়িকা ওজুনার প্রতি ক্রাশ খান।

### অভিনয়
কিছু টেলিভিশন স্কেচে লাভকে একজন কৌতুক অভিনেত্রী হিসেবেও দেখানো হয়, যার মধ্যে রয়েছে রেমন্ড অ্যারিয়েটার "রেমন্ড ওয়াই সাস অ্যামিগোস" অনুষ্ঠান, যেখানে তিনি নিজের একটি সংস্করণে অভিনয় করেন।

## ব্যক্তিগত জীবন
লাভ নিউ ইয়র্ক শহরে স্থানান্তরিত হন।

## আরও দেখুন

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন ট্রান্সজেন্ডার নারী
বিষয়শ্রেণী:২১শ শতাব্দীর পুয়ের্তো রিকান অভিনেত্রী
আধা-কমজাইলকা

**আধা-কমজাইলকা** হলো একধরনের স্থলজ  গ্যাস্ট্রোপড বা উদরপদী মলাস্ক (শামুকজাতীয় প্রাণী) যাদের দেহে আংশিক খোলস থাকে। এরা পুরোপুরি শামুক নয়, আবার পুরোপুরি খোলসহীন কমজাইলকাও নয়। খোলসটি ছোট, পাতলা অথবা শরীরের 'ম্যান্টল' নামে একটি কোমল চামড়া-জাতীয় আবরণে ঢাকা থাকে, তাই অনেক সময় খোলসটি চোখে দেখা যায় না।

কিছু গ্যাস্ট্রোপড পরিবারের মধ্যে আধা-কমজাইলকা প্রজাতি রয়েছে। আধা-কমজাইলকার মোট প্রজাতি সংখ্যা প্রায় ১,০০০, যেখানে পুরোপুরি খোলসহীন কমজাইলকার প্রজাতি সংখ্যা মাত্র প্রায় ৫০০।

## বৈশিষ্ট্য
আধা-কমজাইলকার দেহ কোমল ও আর্দ্র থাকে। এরা সাধারণত রাতের বেলায় সক্রিয় হয় এবং ভেজা পরিবেশে চলাফেরা করে। এদের খোলস শরীরকে পুরোপুরি রক্ষা করতে পারে না, কিন্তু কিছুটা অংশ ঢেকে রাখে। অনেক আধা-কমজাইলকা প্রজাতির খোলস পাতলা ও কখনো স্বচ্ছ হয়ে থাকে, যা দেহের চামড়ার নিচে ঢাকা থাকতে পারে।

## শামুক, কমজাইলকা ও আধা-কমজাইলকার পার্থক্য

* শামুক: বড় ও দৃশ্যমান খোলস থাকে, দেহ ঢুকিয়ে রাখতে পারে।
* কমজাইলকা: কোনো খোলসই থাকে না।
* আধা-কমজাইলকা: ছোট বা আংশিক খোলস থাকে, যা কখনো দেখা যায়, কখনো দেখা যায় না।

## পরিবেশ ও বিস্তৃতি
আধা-কমজাইলকা ইউরোপ, এশিয়া, আফ্রিকা ও প্রশান্ত মহাসাগরীয় দ্বীপপুঞ্জসহ নানা স্থানে পাওয়া যায়। কিছু প্রজাতি শুধুমাত্র নির্দিষ্ট দ্বীপ বা অঞ্চলেই সীমাবদ্ধ। এরা পাতা, শেওলা, পচা জৈববস্তু ও ছত্রাক খেয়ে বাঁচে।

## শ্রেণিবিন্যাস
আধা-কমজাইলকা কোনও একক শ্রেণিবিন্যাসের অন্তর্গত নয়। এগুলো বিভিন্ন গ্যাস্ট্রোপড পরিবারের অন্তর্গত হতে পারে, যেমন:

* Parmacellidae
* Vitrinidae
* Ariophantidae
* Urocyclidae
* Helicarionidae

প্রতিটি পরিবারের গঠন, পরিবেশ ও আচরণ ভিন্ন হলেও সবার মধ্যে মিল হলো — খোলস আংশিক বা অসম্পূর্ণ।

## গুরুত্ব
কিছু আধা-কমজাইলকা ফসল ও বাগানে ক্ষতি করতে পারে, আবার অনেকে মৃত উদ্ভিদের মত জৈববস্তু খেয়ে পরিবেশে পচন প্রক্রিয়ায় সহায়তা করে। যেহেতু অনেক প্রজাতি নির্দিষ্ট আবাসস্থলের উপর নির্ভরশীল, তাই কিছু প্রজাতি বিপন্ন হয়ে পড়ছে।

## আরও দেখুন

* শামুক
* কমজাইলকা
* স্থলজ গ্যাস্ট্রোপড বা উদরপদী মলাস্ক

## তথ্যসূত্র

বিষয়শ্রেণী:উদরপদী
বিষয়শ্রেণী:গ্যাস্ট্রোপড
আন্দ্রেয়া মারা

**আন্দ্রেয়া হং মারা** একজন মার্কিন রাজনীতিবিদ এবং মানবাধিকার কর্মী, যিনি নিউ ইয়র্ক রাজ্য সিনেটে কুইন্‌স ডিস্ট্রিক্ট ১৩ এর প্রতিনিধিত্ব করার জন্য প্রতিদ্বন্দ্বিতা করেন। তিনি আর্কাস ফাউন্ডেশনের যোগাযোগ বিভাগে কাজ করতেন। তিনি ফ্রিডম ফর অল আমেরিকানস এবং জাস্ট ডিটেনশন ইন্টারন্যাশনালের বোর্ডে দায়িত্ব পালন করেন।

২০১৮ সালের নভেম্বরে মারা ট্রান্সজেন্ডার লিগ্যাল ডিফেন্স অ্যান্ড এডুকেশন ফান্ডের নির্বাহী পরিচালক নিযুক্ত হন।

## ব্যক্তিগত জীবন
মারা দক্ষিণ কোরিয়ার সিউলে জন্মগ্রহণ করেন এবং শিশু হিসেবে তাকে দত্তক নেওয়া হয়। তিনি নিউ ইয়র্কের অলবানিতে একজন খাদ্য বিশারদ মায়ের কাছে বেড়ে ওঠেন। ষষ্ঠ শ্রেণীতে পড়ার সময় মারা তার বাবা-মায়ের কাছে সমকামী হিসেবে পরিচিত হয়ে ওঠে এবং মাধ্যমিক বিদ্যালয়ে থাকাকালীন তাকে নির্যাতন করা হয়। তিনি উচ্চ বিদ্যালয়ে সকল শিক্ষার্থীদের জন্য মর্যাদা আইনের পক্ষে ছিলেন, যা তার সরকারি পদের আকাঙ্ক্ষাকে জাগিয়ে তোলে।

২০০৩ সালে তিনি নিউ ইয়র্কের উত্তর-পশ্চিমে জিলিসেনে চাকরি নেন এবং ট্রান্সজেন্ডার হিসেবে আত্মপ্রকাশ করেন। তিনি ২০০৮ সালে পেস বিশ্ববিদ্যালয় থেকে স্নাতক পাশ করেন। তার আগের পাড়ায় হিজড়া পরিচয়ের কারণে আক্রমণের শিকার হওয়ার পর ২০০৯ সালে তিনি জ্যাকসন হাইটসে চলে আসেন।।

নোডুটডল আয়োজিত কোরিয়া ভ্রমণের অংশগ্রহণকারী হিসেবে মারা তার জন্মদাত্রীর সাথে দেখা করেন। ২০১২ সালে তিনি হাফপোস্টের একটি ব্লগ পোস্ট লিখেন, যেখানে তিনি তার দক্ষিণ কোরীয় জন্মদাত্রীর কাছে একজন ট্রান্সজেন্ডার নারী হিসেবে আত্মপ্রকাশ করার গল্প বর্ণনা করেন এবং পোস্টটি দ্রুত ছড়িয়ে যায়।

মারা বিবাহ বন্ধনে আবদ্ধ হন। তার বাগদত্তা ড্রু একজন কোরীয় মার্কিন দত্তকপ্রাপ্ত।

## রাজনৈতিক জীবন
মারা জিলিসেনের এলজিবিটি ওকালতিতে একজন প্রকাশনা ব্যবস্থাপক হিসেবে এবং গ্ল্যাডে একজন উর্ধ্বতন গণমাধ্যম কৌশলী হিসেবে কাজ করেন। বর্তমানে তিনি আর্কাস ফাউন্ডেশনে কাজ করছেন। তিনি একসময় অ্যাডভোকেটস ফর ট্রান্স ইকুয়ালিটির বোর্ডে দায়িত্ব পালন করেন।

এলজিবিটির পক্ষে ওকালতি ছাড়াও মারা কোরীয় একীকরণের একজন সমর্থক এবং নোডুটডলে কাজ করেন।

২০১৮ সালের ৬ ফেব্রুয়ারি মারা স্বাস্থ্যসেবা সংস্কার, পরিবহন, সাশ্রয়ী মূল্যের আবাসন এবং নিরাপত্তাকে তার আইনী অগ্রাধিকার হিসেবে উল্লেখ করে নিউ ইয়র্ক রাজ্য সিনেটের জন্য তার প্রার্থীতা ঘোষণা করেন।

## পুরস্কার ও স্বীকৃতি
* হোয়াইট হাউজের পরবর্তী প্রজন্মের এলজিবিটি নেতা
* ২০১২ সালে দি অ্যাডভোকেটসের ৪০ অনূর্ধ্ব ৪০-এর একজন

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন দত্তকপ্রাপ্ত
বিষয়শ্রেণী:রূপান্তরকামী অধিকার কর্মী
বিষয়শ্রেণী:মার্কিন মানবাধিকার কর্মী
কুইয়ার লিবারেশন লাইব্রেরি

**কুইয়ার লিবারেশন লাইব্রেরি** (কিউএলএল, উচ্চারণ "কুইল") হল মার্কিন যুক্তরাষ্ট্র ভিত্তিক একটি এলজিবিটি ডিজিটাল লাইব্রেরি। কুইল-এর লক্ষ্য হল এলজিবিটি সম্প্রদায়ের প্রতিনিধিত্বকারীদের এমন একটি অনলাইন সংস্থান দেওয়া, মার্কিন যুক্তরাষ্ট্রে বসবাসকারী  সকলের কাছে যার প্রবেশাধিকার উন্মুক্ত, বিশেষ করে যারা এমন এলাকায় বাস করে যাদের কাছে এলজিবিটি সম্পর্কিত বই পৌঁছোয় না। স্বেচ্ছাসেবকদের সমন্বয়ে গঠিত একটি পরিচালনা কমিটি দ্বারা কুইল পরিচালিত হয়, যার নেতৃত্বে আছেন প্রতিষ্ঠাতা কিরান হিকি। লাইব্রেরিটি ২০২৩ সালের গ্রীষ্মে তহবিল সংগ্রহ শুরু করে এবং ২০২৩ সালের ২৩শে অক্টোবর তারিখে এলজিবিটি ই-বুক এবং অডিওবুকের সংগ্রহ চালু করে।

## বই নিষিদ্ধকরণ
মার্কিন যুক্তরাষ্ট্রে ক্রমবর্ধমানভাবে এলজিবিটি উপকরণগুলিকে লক্ষ্য করে বই নিষিদ্ধকরণ এবং চ্যালেঞ্জের প্রতিক্রিয়ার একটি অংশ হিসেবে কুইয়ার লিবারেশন লাইব্রেরি তৈরি হয়েছিল। আমেরিকান লাইব্রেরি অ্যাসোসিয়েশন, যারা ১৯৯০ সাল থেকে তাদের অফিস ফর ইন্টেলেকচুয়াল ফ্রিডমকে রিপোর্ট করা বই চ্যালেঞ্জ থেকে তথ্য সংগ্রহ করেছে, ২০২২ সালে তারা জানিয়েছে তখনো পর্যন্ত সর্বাধিক সংখ্যক নিষেধাজ্ঞা প্রচেষ্টার কথা, যা এর আগের বছরের তুলনায় ৩৮% বেশি। ২০২৩ সালের প্রথম আট মাসের প্রাথমিক তথ্য থেকে দেখা গেছে যে ২০২২ সালের একই প্রতিবেদনের সময়কালের মধ্যে চ্যালেঞ্জের সংখ্যা ২০% বৃদ্ধি পেয়েছে। ২০২০-এর দশকে মার্কিন যুক্তরাষ্ট্রে এলজিবিটি-বিরোধী আন্দোলনের মূল উপাদান হল লাইব্রেরি এবং স্কুলগুলিতে বই সংক্রান্ত চ্যালেঞ্জ। যেহেতু কুইল মার্কিন যুক্তরাষ্ট্রের যে কোন জায়গায় ব্যবহারকারীদের জন্য উপলব্ধ, তাই এটি সর্বাধিক নিষিদ্ধ এলজিবিটি বইগুলিতে প্রবেশাধিকার প্রদান করতে পারে। ফ্লোরিডা, টেক্সাস এবং পেনসিলভানিয়ার মতো জায়গাগুলি, যেখানে নিষিদ্ধ বইয়ের সংখ্যা সবথেকে বেশি সেখানেও এটি সম্ভব হয়েছে।

## সদস্যপদ
মার্কিন যুক্তরাষ্ট্রের মধ্যে চিঠি পাঠানোর ঠিকানা আছে এমন যে কোন ব্যক্তির জন্য কুইল-এর সদস্যপদ উন্মুক্ত, এর কোনও বয়সের সীমাবদ্ধতা নেই। ২০২৪ সালের ১৩ই ফেব্রুয়ারী, তারিখের হিসাব অনুযায়ী, কুইয়ার লিবারেশন লাইব্রেরির পৃষ্ঠপোষক সংখ্যা ৫০,০০০ এরও বেশি ছিল।

## সংগ্রহ
লাইব্রেরির সংগ্রহে নিষিদ্ধ বই, এলজিবিটি ক্লাসিক এবং শিশু, যুবক ও প্রাপ্তবয়স্কদের জন্য সদ্য প্রকাশিত কল্পকাহিনী এবং নন-ফিকশন সহ এলজিবিটি বই রয়েছে। ২০২৩ সালের শেষে কুইল-এর সংগ্রহে ৫৫৭টি বই ছিল। ২০২৪ সালের জুন পর্যন্ত, কুইল-এর ডিজিটাল তালিকায় ১,২০০ টিরও বেশি বই পাওয়া যাচ্ছে।

ব্যবহারকারীরা ওভারড্রাইভ ওয়েবসাইট বা লিবি অ্যাপের মাধ্যমে ডেস্কটপ বা মোবাইল ডিভাইস থেকে কুইয়ার লিবারেশন লাইব্রেরির সংগ্রহে প্রবেশ করতে পারবেন।

## আরও দেখুন

* লাইব্রেরি এবং এলজিবিটি সম্প্রদায়

## তথ্যসূত্র

বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:ডিজিটাল গ্রন্থাগার প্রকল্প
বিষয়শ্রেণী:এলজিবিটিকিউ এবং শিক্ষা
বিষয়শ্রেণী:২০২৩-এ প্রতিষ্ঠিত গ্রন্থাগার
বিষয়শ্রেণী:মত প্রকাশের স্বাধীনতা বিষয়ক সংগঠন
বিষয়শ্রেণী:এলজিবিটিকিউ গ্রন্থাগার
ডায়েনু (সংগঠন)

**ডায়েনু** হল অস্ট্রেলিয়ার সিডনিতে অবস্থিত একটি এলজিবিটিকিউ+ সংগঠন।  হিব্রুতে **ডায়েনু** শব্দের অর্থ **আর নয়** এবং দলটি এই শব্দ ব্যবহারের মাধ্যমে সমাজের মধ্যে সমকামভীতির আর প্রয়োজন নেই। 

## ইতিহাস
১৯৯৯ সালে  সিডনিতে অনুষ্ঠিত *গে অ্যান্ড লেসবিয়ান মার্ডি গ্রাস*  শীর্ষক বিশেষ সমকামী উৎসবে আগত কিছু ব্যাক্তি ২০০০ সালে একটি ইহুদী সমকামীদের জন্য একটি দল গঠন করার পরিকুল্পনা নেয়। সেই পরিকল্পনার ফসল হিসবে ডায়েনু দলের সূচনা হয়েছিল।   প্রতিষ্ঠার পর দলটি সিডনিতে বসবাসকারী ইহুদি এলজিবিটিকিউ+ মানুষদের সামাজিক উন্নতিসাধনের লক্ষ্যে কাজ করতে শুরু করে। 

২০১৩ সালে *সিডনি গে এবং লেসবিয়ান মার্ডি গ্রাস* অনুষ্ঠানের ১৩ বছর পূর্ণ হয় এবং ডায়েনু সংস্থা সেই উদযাপনে অংশ নেয়। দলের সদস্যরা গোলাপী এবং রংধনু রঙের পোশাক পরে উদযাপন করে যা এলজিবিটিকিউ সম্প্রদায়ের প্রতীক। সেই পোশাকে ডেভিডের তারকা চিহ্নও যুক্ত ছিল। 

## লক্ষ্য
এই দলের লক্ষ্য হল:

* ইহুদি এলজিবিটিকিউ সম্প্রদায়ের মধ্যে যোগাযোগ স্থাপন এবং সহায়তা প্রদান;
* ইহুদি এলজিবিটিকিউ সম্প্রদায়কে শিক্ষাগত তথ্য এবং জনপ্রতিনিধিত্ব প্রদান;
* ইহুদি সমকামী, তাদের সঙ্গী, বন্ধুবান্ধব এবং পরিবারের জন্য সামাজিক কার্যকলাপ আয়োজন করুন। 

## পরিষেবা এবং অনুষ্ঠান

### ধর্মীয় সেবা
ডায়েনুতে সিনাগগের পরিষেবা এবং সাপ্তাহিক শাব্বাত ভোজনের পাশাপাশি বার্ষিক *পাসওভার সেডার*  রীতি অনুষ্ঠানের আয়োজন করা হয়।  সিডনির ইমানুয়েল সিনাগগ ডায়েনু সংস্থার সাথে যুক্ত এবং তাদের অনেক ধর্মীয় অনুষ্ঠানের আয়োজন করে। 

### সামাজিক অনুষ্ঠান
ডায়েনুর পক্ষ থেকে চলচ্চিত্র প্রদর্শনী, ভোজশালা ইত্যাদির আয়োজন করে। 

### মার্ডি গ্রাস
সিডনিতে গে এবং লেসবিয়ান সম্প্রদায়ের বার্ষিক উৎসব *মার্ডি গ্রা* -তে যেখানে ডায়েনু অংশগ্রহণ করে।  ২০০০ সালের পর থেকে দলটি প্রতি বছর এই বার্ষিক উৎসবে অংশগ্রহণ করে আসছে। শুধু ২০০৬ সালে, সংগঠনের নিজস্ব  তহবিলে অভাব থাকার কারণে দলটি অংশগ্রহণ করতে পারেনি।  মার্ডি গ্রাস উদযাপনের জন্য ডায়েনু একটি বিশাল শাব্বাত ভোজনের আয়োজন করে। 

### যুব সেবা
ডায়েনুর একটি শাখা সংগঠন **ইয়ং ডায়েনু** যা তরুণ ইহুদি এলজিবিটিকিউ+ মানুষদের পরিষেবা প্রদান করে। 

## তথ্যসূত্র

বিষয়শ্রেণী:২০০০-এ প্রতিষ্ঠিত সংগঠন
বিষয়শ্রেণী:এলজিবিটিকিউ-সম্পর্কিত সংস্থা
ডিটা গার্বো

**ডিটা গার্বো** হলো **ড্যানিয়েল লসের** মঞ্চ নাম। তিনি একজন ইংরেজ ড্র্যাগ পারফর্মার, যিনি *রূপলস ড্র্যাগ রেস ইউকে*-এর ষষ্ঠ মৌসুমে প্রতিদ্বন্দ্বিতা করেছিলেন।

## পেশাজীবন
লস একজন ড্র্যাগ শিল্পী, যিনি তার মঞ্চ নাম ডিটা গার্বো হিসেবে সুপরিচিত। তাদের মঞ্চ নামটি এসেছে বার্লেস্ক পারফর্মার ডিটা ভন টিস এবং অভিনেত্রী গ্রেটা গার্বোর নাম থেকে। তারা মাদ্রিদে ড্র্যাগ চর্চা শুরু করেন এবং সেখানে অ্যান্ড্রোজিনাস ড্র্যাগ দল লুজুরিয়া (স্প্যানিশ ভাষায় "লালসা") এর সদস্য ছিলেন। লুজুরিয়ায় কিছুকাল পারফর্ম করার পর, তারা নৃত্য শিক্ষক হিসেবে কাজ করার জন্য ড্র্যাগ থেকে পনের বছরের বিরতি নিয়েছিলেন। গার্বো *রূপলস ড্র্যাগ রেস ইউকে*-এর ষষ্ঠ মৌসুমে অংশ নিয়েছিলেন। সেখানে কিকি স্ন্যাচের বিরুদ্ধে ঠোঁট মেলানো প্রতিযোগিতায় হেরে বাদ পড়া প্রথম কুইন হয়েছিলেন ডিটা। প্রতিযোগিতায় ৪৮ বছর বয়সী গার্বো ছিলেন *রূপলস ড্র্যাগ রেস ইউকে* ফ্র্যাঞ্চাইজিতে উপস্থিত হওয়া সবচেয়ে বয়স্ক প্রতিযোগী।

ড্র্যাগ জগতের বাইরে, লস একজন নৃত্যশিল্পী, ইভেন্ট প্রযোজক এবং শিক্ষক যিনি শিশুদের জন্য কাজ করেন। তারা তাদের ড্র্যাগ স্টাইলকে " বার্লেস্ক হলিউড গ্ল্যামার" হিসেবে বর্ণনা করেন।

## ব্যক্তিগত জীবন
লস কেন্টের ফোকস্টোনে বাস করেন। তিনি ড্র্যাগের বাইরে *"they* / *them*" এবং ড্র্যাগে *"she* / *her* in drag" সর্বনাম ব্যবহার করেন।

লস একজন অ-দ্বৈত লিঙ্গ ব্যক্তি।

## ফিল্মোগ্রাফি
* *[[রূপলস ড্র্যাগ রেস ইউকে]]* ( মৌসুম ৬, ২০২৪)

## আরও দেখুন
* ড্র্যাগ কুইনদের তালিকা
* অ-দ্বৈত লিঙ্গ ব্যক্তিদের তালিকা
* কেন্টের ব্যক্তিদের তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
এলিন ম্যাকক্রেডি

**এলিন ম্যাকক্রেডি** একজন মার্কিন ভাষাবিদ এবং আওয়ামা গাকুইন বিশ্ববিদ্যালয়ের ইংরেজি ভাষা ও সাহিত্য বিভাগের অধ্যাপক। তিনি অৰ্থবিজ্ঞান, বাস্তববিজ্ঞান এবং ভাষার দর্শন নিয়ে গবেষণা করেন, বিশেষ করে প্রমাণযোগ্যতা, সম্মানসূচক বাক্য এবং অপবাদের মতো বিষয়গুলোর উপর মনোযোগ দেন। এছাড়াও তিনি আওয়ামা গাকুইন বিশ্ববিদ্যালয়ের প্রযুক্তিগত অদ্বৈতলগ্ন গবেষণা ইনস্টিটিউটের সহ-পরিচালক।

## শিক্ষাজীবন
ম্যাকক্রেডি ২০০৫ সালে টেক্সাস-অস্টিন বিশ্ববিদ্যালয় থেকে "কণার গতিবিদ্যা" শীর্ষক একটি গবেষণাপত্রের মাধ্যমে পিএইচডি ডিগ্রি অর্জন করেন।

ম্যাকক্রেডি *[[ন্যাচারাল ল্যাঙ্গুয়েজ অ্যান্ড লিঙ্গুইস্টিক থিওরি]]*, *[[লিঙ্গুইস্টিক ইনকোয়ারি]]*, *[[লিঙ্গুইস্টিকস অ্যান্ড ফিলোসফি]]*, *[[সিমান্টিক্স অ্যান্ড প্র্যাগমেটিক্স]]* এবং *জার্নাল অব কগনিটিভ সায়েন্স*সহ বেশকিছু নামকরা পত্রিকায় ব্যাপকভাবে উদ্ধৃত প্রবন্ধ লিখেন। তিনি *"রিলায়েবিলিটি ইন প্র্যাগমেটিক্স"* এবং *"দ্য সেমান্টিক্স অ্যান্ড প্র্যাগমেটিক্স অব অনারিফিকেশন: রেজিস্টার অ্যান্ড সোশাল মিনিং*" নামে দুটি বই লিখেন। এছাড়াও তিনি অসংখ্য খণ্ড সহ-সম্পাদনা করেন, যার মধ্যে রয়েছে *"ফর্মাল অ্যাপ্রোচেস টু সেমান্টিক্স অ্যান্ড প্র্যাগমেটিক্স: জাপানিজ অ্যান্ড বিয়ন্ড"* ।

২০২১ সালে তিনি জার্মানির আলেকজান্ডার ভন হামবোল্ট ফাউন্ডেশন থেকে *ফ্রিডরিখ উইলহেম বেসেল গবেষণা পুরস্কার* পান, যা "অত্যাধুনিক কার্যকলাপ তৈরি করার আশা করা হয়" এমন গবেষকদের সহায়তা করে।

## জাপানে লিঙ্গ স্বীকৃতি
ম্যাকক্রেডি একজন ট্রান্স নারী। মার্কিন যুক্তরাষ্ট্রে স্থানান্তরিত হওয়ার পর ম্যাকক্রেডি জাপানে তার স্থায়ী বসবাসের কার্ড হালনাগাদ করার জন্য আবেদন করেন। সেখানে তিনি মূলত তার স্ত্রী এবং তিন সন্তানের সাথে থাকেন। জাপান সরকার তার এই রূপান্তরকে স্বীকৃতি দিতে অস্বীকৃতি জানায়, কারণ এর ফলে তাদের সমলৈঙ্গিক বিবাহকে কার্যকরভাবে স্বীকৃতি দিতে হবে (যা জাপান বর্তমানে দেয় না) অথবা একতরফাভাবে দম্পতির বিবাহ বাতিল করতে হবে। ফলস্বরূপ, ম্যাকক্রেডি এবং তার স্ত্রী জাপান সরকারের বিরুদ্ধে মামলা দায়ের করেন। এই চিকিৎসার সাথে দম্পতির লড়াই নিয়ে *"ইটস জাস্ট আওয়ার ফ্যামিলি*" নামে একটি তথ্যচিত্র তৈরি করা হয়।

২০১৯ সালে নারীদের একটি রাতের ক্লাবে প্রবেশ করতে গেলে ম্যাকক্রেডিকে বাধা দেয়া হয়। এরপর তিনি নিজেই ওয়াইফু নামে একটি ট্রান্স ইনক্লুসিভ রাতের ক্লাবের আয়োজন করেন।

## নির্বাচিত প্রকাশনা
* 
* 
* ম্যাকক্রেডি, এলিন। ২০১৫। *রিলায়েবিলিটি ইন প্র্যাগমেটিক্স।* অক্সফোর্ড। আইএসবিএন ০১৯৮৭০২৮৪১
* ম্যাকক্রেডি, এলিন। ২০০৫। *দ্য ডায়নামিক্স অব পার্টিক্যালস।* পিএইচডি ডিজারটেশন, টেক্সাস বিশ্ববিদ্যালয়।
* ম্যাকক্রেডি, এলিন। ২০১৯। *দ্য সেমান্টিক্স অ্যান্ড প্র্যাগমেটিক্স অব অনারিফিকেশন: রেজিস্টার অ্যান্ড সোশাল মিনিং।* অক্সফোর্ড। আইএসবিএন ০১৯৮৮২১৩৬০।
* ম্যাকক্রেডি, এলিন; ইয়াবুশিটা, কাটসুহিকো; ইওসোমিটো, কেই, এডস ২০১৪। *ফরমাল অ্যাপ্রোচেস টু সেমান্টিক্স অ্যান্ড প্র্যাগমেটিক্স: জাপানিজ অ্যান্ড বিয়ন্ড* ডডরেচ: স্প্রিঙ্গার। আইএসবিএন ৯৭৮৯৪০১৭৮৮১৩৭

## তথ্যসূত্র

## বহিঃসংযোগ
* আওয়ামা গাকুইন বিশ্ববিদ্যালয়ের অনুষদের পাতা
* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মার্কিন ভাষাবিজ্ঞানী
বিষয়শ্রেণী:অস্টিনের টেক্সাস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন ট্রান্সজেন্ডার নারী
ডিবিএনএ

**ডিবিএনএ** ছিল একটি জার্মান ভাষাভিভিত্তিক অনলাইন মঞ্চ যা মূলত ১৪ থেকে ২৯ বছর বয়সী সমকামী, উভকামী এবং কুইয়ার কিশোর এবং যুবকদের জন্য নির্মিত হয়েছিল।   *ডিবিএনএ*  মূলত একটি সামাজিক যোগাযোগ মাধ্যম যা একটি অনলাইন পত্রিকার সমন্বয়ে গড়ে উঠেছিল। সেই অনলাইন পত্রিকায় এলজিবিটি সংস্কৃতি ও যৌন স্বাস্থ্যবিষয়ক বিষয় কভার করা হতো। এই সাইটে নগ্নতা প্রদর্শনের অনুমতি ছিল না। অনলাইন অঞ্চের পরিচালকরা ব্যবহারকারীদের প্রকাশিত প্রতিটি ছবি যাচাই করার পর অনুমোদন দিত।ফোরামে ব্যবহারকারীরা চাইলে গোপন পরিচয়ে প্রশ্ন করতে পারত। ডিবিএনএ -এর দাবি অনুসারে, তাদের অনলাইন সাইটে ত্রিশ হাজারেরও বেশি ব্যবহারকারীর উপস্থিতি ছিল।  তবে অনিবার্য কারনবশত ২০২৪ সালের ১৮ জুলাই তারিখে এই অনলাইন মঞ্চটি বন্ধ করে দেওয়া হয়।

## নাম
ডিবিএনএ নামটির উৎপ্ত্তি হয়েছে জার্মান শব্দবন্ধ **ডু বিস্ট নিশট আলাইন** থেকে। এই শব্দবন্ধের আক্ষরিক অর্থ হল অর্থ, **তুমি একাকী নও**। এই  বাক্যটির মাধ্যমে একাকীত্বে ভোগা এলজিবিটিকিউ সম্প্রদায়ের তরুনদের পাশে থাকার বার্তা দেওয়া হয়েছে।

## ইতিহাস
ডিবিএনএ সংস্থাটি ১৯৯৭ সালে প্রতিষ্ঠিত হয়েছিল।  এটি একটি জার্মানভাষী ইন্টারনেট মঞ্চ হিসেবে যাত্রা শুরু করে, যার মূল লক্ষ্য ছিল সমকামী ও কামিং আউট সম্প্রদায়ভুক্ত কিশোরদের সাধারন সামাজিক বিকাশের জন্য সহায়তা করা। একটি অনলাইন যোগাযোগ মাধ্যম হিসাবে কাজ করার পাশাপাশি *ডিবিএনএ* -এর সাইটে সমকামী জীবনধারা, সংবাদ ও পরামর্শমূলক বিষয়বস্তু নিয়ে সম্পাদকীয় লেখা প্রকাশ করা হত। স্বেচ্ছাসেবী কর্মীরা এই সাইটের পরিচালনায় যুক্ত ছিলেন। বিভিন্ন অংশীদারদের সঙ্গে মিলিতভাবে কিশোর ব্যবহারকারীদের জন্য পরামর্শ ও মানসিক সহায়তা প্রদান করা হত।

২০০৯ সালে, গ্রিম্ম অনলাইন পুরস্কারের জন্য সংস্থাটি মনোনীত হয়েছিল। 

## তথ্যসূত্র

বিষয়শ্রেণী:CS1 German-language sources (de)
বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি
কুইয়ার জিন আর্কাইভ প্রজেক্ট

**কুইয়ার জিন আর্কাইভ প্রজেক্ট** (**কিউজেডএপি**) হল মিলওয়াকি-ভিত্তিক একটি কমিউনিটি সংরক্ষণাগার যা কুইয়ার জিন (ম্যাগাজিনের সংক্ষিপ্ত রূপ) এবং কুইয়ার জিন সংস্কৃতি সংরক্ষণের জন্য নিবেদিত। এর লক্ষ্যগুলির মধ্যে একটি হল এই জিন বা পত্রিকাগুলিকে ডিজিটাইজ করা এবং অনলাইন বিন্যাসে সর্বজনীনভাবে উপলব্ধ করে তোলার মাধ্যমে সংগ্রহটিকে সকলের জন্য প্রবেশযোগ্য করে তোলা। আর্কাইভটি সারা বিশ্ব থেকে জিন অনুদান পেয়েছে। মিলওয়াকি বিশ্ববিদ্যালয়ের অধ্যাপক জয়েস ল্যাথাম কিউজেডএপি কে "প্রান্তিকীকরণ ও অবহেলার ইতিহাস এবং অনুশীলনের প্রতি সমকামী সম্প্রদায়ের একটি শক্তিশালী প্রতিক্রিয়া" হিসেবে উল্লেখ করেছেন।

২০০৩ সালের নভেম্বরে মিলো মিলার এবং ক্রিস ওয়াইল্ড *কিউজেডএপি* প্রতিষ্ঠা করেছিলেন। এরপর থেকে এটি মিলওয়াকিতে একটি কায়িক সংগ্রহশালা এবং ডিজিটাইজ করা জিনের একটি নিঃশুল্ক অনলাইন সংরক্ষণাগার বজায় রেখেছে।

## মিশন বিবৃতি

## সংগ্রহ
শুরুতে কিউজেডএপি-এর প্রতিষ্ঠাতারা তাঁদের প্রায় ৩৫০টি কুইয়ার-পাঙ্ক জিনের ব্যক্তিগত সংগ্রহ ডিজিটাইজ করেছিলেন এবং সেগুলিকে একটি অনলাইন তথ্যভাণ্ডারে রেখেছিলেন, এইভাবে কিউজেডএপি-এর চলা শুরু হয়েছিল। অনুদানের মাধ্যমে, সংগ্রহটি (জুলাই ২০১৮ পর্যন্ত) ২,৫০০টিরও বেশি জিন-এ পৌঁছে গেছে, যার মধ্যে প্রায় ৬০০টি ডিজিটাইজ করা হয়েছে এবং সেগুলি অনলাইনে অবাধে উপলব্ধ। প্রকৃত সংগ্রহটি প্রতিষ্ঠাতাদের মিলওয়াকির বাড়িতে ফাইলের মাধ্যমে ক্যাবিনেটে সংরক্ষণ করা হয়েছে।

কিউজেডএপি সংগ্রহ থেকে ডিজিটাইজ করা সংগ্রহগুলি ডিজিটাল ট্রান্সজেন্ডার আর্কাইভে জিন সংগ্রহে রয়েছে। মিলার এবং ওয়াইল্ড ব্যাখ্যা করেছেন যে তাঁরা কুইয়ার গল্পগুলিকে আরও বৈচিত্র্যময় করার জন্য জিনগুলিকে ডিজিটাইজ করেছেন, তাঁরা আরও বলেছেন যে তাঁরা জনসাধারণের কাছে প্রকাশ করতে চান "গল্পগুলি অন্য ভাবে বলা হচ্ছে না"।

## আরও দেখুন

* :বিষয়শ্রেণী:এলজিবিটিকিউ জাদুঘর এবং আর্কাইভ
* মার্কিন যুক্তরাষ্ট্রে এলজিবিটি ইতিহাস
* কুইয়ারকোর
* ডিআইওয়াই সংস্কৃতি

## তথ্যসূত্র

## বহিঃসংযোগ

* অফিসিয়াল ওয়েবসাইট
*  কিউজেডএপি অনলাইন আর্কাইভ

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:এলজিবিটিকিউ জাদুঘর এবং সংরক্ষণাগার
বিষয়শ্রেণী:মার্কিন যুক্তরাষ্ট্রে সংরক্ষণাগার
শুধুমাত্র বধির কুইয়ার পুরুষ

**ডেফ কুইয়ার মেন অনলি** (ডিকিউএমও) হল কেবলমাত্র বধির কুইয়ার পুরুষদের জন্য আয়োজিত একটি আন্তর্জাতিক দ্বিবার্ষিক সমাবেশ।  ২০০৮ সালে সান ফ্রান্সিসকোতে প্রথম এই সমাবেশের আয়োজন করা হয়েছিল এবং তারপর থেকে তিনটি দেশের ছয়টি শহরে ডিকিউএমও সম্মেলনের আয়োজন করা হয়েছে।  ডিকিউএমও সমাবেশের মূল লক্ষ্য হল বিশ্বব্যাপী বহুসংস্কৃতির অন্তর্গত বধির কুইয়ার পুরুষদের একত্রিত করা, তাদের মধ্যে যোগাযোগ স্থাপন করা এবং তাদের মানসিক সমর্থন দেওয়া। এই সমাবেশের মাধ্যমে বধির কুইয়ার মানুষদের নাগরিক অধিকার, স্বাস্থ্য, নেতৃত্ব এবং বহুসংস্কৃতির পরিচয় সম্পর্কে অবগত করানো হয়। 

প্রতিটি ডিকিউএমও সমাবেশে যে শহরে অনুষ্ঠিত হয়, সেখানকার বধির কুইয়ার পুরুষদের নিয়ে একটি স্বেচ্ছাসেবী দল গঠন করা হয়। এই স্বেচ্ছাসেবী দলটি বিভিন্ন কর্মশালা এবং সামাজিক অনুষ্ঠানের আয়োজন করা হয়। ডিকিউএমও সমাবেশে যেসকল দেশের মানুষ অংশগ্রহণ করে তাদের মধ্যে যে কেউ পরবর্তী সম্মেলন আয়োজনের জন্য প্রস্তাব পেশ করতে পারেন। পরবর্তী সম্মেলন কোথায় আয়োজিত হবে তা পারস্পরিক ভোটের মাধ্যমে নির্ধারিত হয় এবং অংশগ্রহণকারীরা প্রত্যেকে ভোটদান করতে পারেন।

## ইতিহাস
পূর্বে বধির লেসবিয়ান নারীদের জন্য একটি বিশেষ সম্মেলনের আয়োজন করা হত যার থেকে অনুপ্রেরণা পেয়ে বধির কুইয়ার পুরুষদের জন্য *ডিকিউএমও* সম্মেলনের আয়োজন করা হয়। *ডিকিউএমও*-এর আটজন মূল উদ্যোক্তা হলেন ডন বেয়ার, জিম ব্রুন, ড্যানিয়েল গিরার্ড, টড হিগিন্স, ব্রায়ান মার্টিনেজ, কেন মিকোস, ডেভিড ওয়েইস এবং বুচ জেইন। 

২০০৮ সালে ডিকিউএমও -এর উদ্বোধনী সম্মেলনে একটি বিশেষ *স্বাগত অনুষ্ঠান* এবং একটি *সমাপনী অনুষ্ঠান* আয়োজিত হয়। পূর্বে ঘোষণা করা হয়েছিল যে আয়োজক কমিটি অনুষ্ঠানের পরিকল্পনার জন্য কঠোর পরিশ্রম করছে।   ডিকিউএমও-এর ইতিহাস জুড়ে রয়েছে রসবোধ এবং যৌন-ইতিবাচকতার আভাস। ২০১৮ সালের এই সম্মেলনে বিশেষ *ব্লু বল*  উৎসবের আয়োজন করা হয়।

২০১৪ সালে, ডিকিউএমও স্টকহোমের গৌরব পদযাত্রায় অংশগ্রহণ করেছিল।

২০১৬ সালে ডিকিউএমও -তে ড্র্যাগ শিল্পীরা(পুরুষ শিল্পী, যারা নারীদের মতো পোশাক পরে ও তাদের আদবকায়দা নকল করে দর্শকদের মনোরঞ্জন করে) অংশগ্রহণ করেছিল। 

## অনুষ্ঠান সূচী

## আয়োজক

* ২০০৮: ডন বেয়ার, জিম ব্রুন, ড্যানিয়েল গিরার্ড, টড হিগিন্স, ব্রায়ান মার্টিনেজ, কেন মিকোস, ডেভিড ওয়েইস এবং বুচ জেইন।
* ২০১০: ডন বেয়ার, জিম ব্রুন, ড্যানিয়েল গিরার্ড, টড হিগিন্স, ব্রায়ান মার্টিনেজ, কেন মিকোস, ডেভিড ওয়েইস এবং বুচ জেইন।
* ২০১২: স্কট মোসলি, ম্যাট অ্যান্ডারসেন এবং জুয়ান বার্নাল।
* ২০১৪: জোনাস ব্রানভাল, এমিল বেজারস্টেন, ডেভিড লার্স-গুনার মোলেফরস
* ২০১৮: জেসি জোন্স, কলিন ম্যাকাটিয়ার, লুইস মোরেনো, রোকো অরনেলাস, সাশা মাতুনাইন এবং ডেরেক শিরানে
* ২০২২: ড্যারেন হোলস্ট, জেসন মর্ডেন, জেফ পানাসুইক, অলিভার লুহর, রিকি গুজম্যান, ড্যারেল ভিলা এবং কৃষ্ণা মাদাপার্থি।

## তথ্যসূত্র

বিষয়শ্রেণী:আন্তর্জাতিক এলজিবিটিকিউ সংগঠন
বিষয়শ্রেণী:বধির সংস্কৃতি
বিষয়শ্রেণী:২০০৮-এ মার্কিন যুক্তরাষ্ট্রে প্রতিষ্ঠিত
ইলেকট্রা ফেন্স

**জুলিয়ান রিলে**, যিনি পেশাগতভাবে **ইলেকট্রা ফেন্স** নামে পরিচিত, হলেন একজন ইংরেজ ড্র্যাগ কুইন। তিনি ২০২১ সালে অনুষ্ঠিত *রূপলস ড্র্যাগ রেস ইউকে*-এর তৃতীয় মৌসুমের প্রতিযোগী হিসেবে সর্বাধিক পরিচিত।

## জীবনী
জুলিয়ান রিলে ল্যাঙ্কাশায়ারের বার্নলিতে জন্মগ্রহণ করেন, সেরিব্রাল পালসিতে আক্রান্ত এক দম্পতির ঘরে। তার এক ভাই কিশোর বয়সে মারা যান। পরবর্তীতে তিনি ইলেকট্রা ফেন্স মঞ্চ নামে ড্র্যাগ করতে শুরু করেন, এই নামটি তার বৈদ্যুতিক বেড়া স্পর্শ করার একটি ভিডিও সোশ্যাল মিডিয়ায় ভাইরাল হওয়ার পর বেছে নেওয়া হয়েছিল।

২০২১ সালে ইলেকট্রা ফেন্সকে *রূপলস ড্র্যাগ রেস ইউকে*-এর তৃতীয় মৌসুমের প্রতিযোগীদের একজন হিসেবে ঘোষণা করা হয়। প্রথম পর্বের পর, আনুবিস ফিঞ্চ ও ইলেকট্রা শেষ দুইয়ে স্থান লাভ করেন এবং লিটল মিক্সের " সুইট মেলোডি " গানে ঠোঁট মেলানো প্রতিযোগিতায় প্রতিদ্বন্দ্বিতা করেন, যেখানে ইলেকট্র ফেন্স জয়লাভ করেন। পরের সপ্তাহে, তিনি আবারও শেষ দুইয়ে স্থান লাভ করেন, এবার ভ্যানিটি মিলানের বিপক্ষে এম পিপলের "মুভিং অন আপ " গানে ঠোঁট মেলানো প্রতিযোগিতা করার পর তাকে বাদ দেওয়া হয়।

২০২২ সালে ইলেকট্রা ফেন্স একটি ট্রেনে সমকামীবিরোধী আক্রমণের শিকার হয়েছিলেন। সেই বছরের শেষের দিকে, তিনি তৃতীয় মৌসুমের প্রতিযোগীদের সাথে *রূপলস ড্র্যাগ রেস ইউকে: দ্য অফিসিয়াল ট্যুর*-এ যোগ দেন।

ইলেকট্রা একজন কুইয়ার।
## ফিল্মোগ্রাফি
### টেলিভিশন

### মঞ্চ

## তথ্যসূত্র

বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:ড্র্যাগ রেস
বিষয়শ্রেণী:ড্র্যাগ কুইন
বিষয়শ্রেণী:ইংরেজ ড্র্যাগ কুইন
আলানা ম্যাকলাফলিন

**আলানা ম্যাকলাফলিন** মার্কিন সেনাবাহিনীর বিশেষ বাহিনীর একজন প্রাক্তন সদস্য এবং বর্তমানে মিশ্র মার্শাল আর্টস যোদ্ধা। তার পেশাদার রেকর্ড ১-০-০। তিনি ২০২১ সালের ১০ সেপ্টেম্বর মায়ামিতে কমবেট গ্লোবালে তার অভিষেক লড়াইয়ে অংশ নেন। তিনি হলেন দ্বিতীয় প্রকাশ্য ট্রান্স নারী, যিনি মিশ্র মার্শাল আর্টসে পেশাদারভাবে লড়াই করেন।

## প্রারম্ভিক জীবন
ম্যাকলাফলিন দক্ষিণ ক্যারোলাইনার পশ্চিম কলম্বিয়ায় একটি রক্ষণশীল পরিবারে বেড়ে ওঠেন, যারা প্রায়শই তাকে আরও পুরুষালি করে তোলার চেষ্টা করতো এবং এর ফলে তার পরিবার তাকে রূপান্তর চিকিৎসায় নিয়ে যায়। ম্যাকলাফলিনকে উচ্চ বিদ্যালয় পর্যন্ত খেলাধুলা করার অনুমতি দেওয়া হয়নি; সেই সময়ে তিনি তার উচ্চ বিদ্যালয়ের ক্রস-কান্ট্রি দলে যোগ দেন।

উচ্চ বিদ্যালয়ের শেষ দুই বছরে ম্যাকলাফলিন যথেষ্ট ভালো ফলাফল করেন, যার ফলে তিনি নিউবেরি কলেজে বৃত্তি পান এবং উইনথ্রপ বিশ্ববিদ্যালয়ে স্থানান্তরের সিদ্ধান্ত নেন। তবে স্থানান্তরের আগে তিনি দুই বছর ধরে বিভিন্ন দেশে ঘুরে বেড়ান। ম্যাকলাফলিন ২০১৫ সালে দক্ষিণ ক্যারোলাইনা বিশ্ববিদ্যালয়-অ্যাশভিল থেকে চারুকলায় তার ডিগ্রি সম্পন্ন করেন।

## বিশেষ বাহিনীর কর্মজীবন
ম্যাকলাফলিন ২০০৩ সালে ২০ বছর বয়সে মার্কিন সেনাবাহিনীর বিশেষ বাহিনীতে যোগদান করেন। ২০০৭ সাল নাগাদ তিনি একজন চিকিৎসা সৈনিক ছিলেন, যাকে ১২ সদস্যের একটি দলের অংশ হিসেবে আফগানিস্তানে মোতায়েন করা হয়। সামরিক বাহিনীতে ছয় বছর চাকরি করার পর ম্যাকলাফলিন পুনরায় যোগদান না করার সিদ্ধান্ত নেন। ম্যাকলাফলিন তার কর্মজীবনে আটটি বিশিষ্ট পরিষেবা পদক অর্জন করেন।

## মিশ্র মার্শাল আর্টসের জীবন
ম্যাকলাফলিন ২০২১ সালের ১০ সেপ্টেম্বর কমবেট গ্লোবাল প্রতিযোগিতায় সেলিন প্রোভোস্টের বিরুদ্ধে লেডি ফেরাল নাম নিয়ে তার পেশাদার লড়াইয়ের অভিষেক করেন। দ্বিতীয় পর্যায়ে অপরপক্ষকে কৌশলগতভাবে পিছন থেকে শ্বাসরোধ করে তিনি লড়াইটি জিতে যান। এই জয়ের ফলে তার পেশাদার রেকর্ড দাঁড়ায় ১-০-০। ম্যাকলাফলিন লড়াইয়ের আগে ফ্লোরিডার হিয়ালিয়ায় অবস্থিত "এমএমএ মাস্টার্স" জিম থেকে প্রশিক্ষণ নেন। ম্যাকলাফলিন মিশ্র মার্শাল আর্টসে পেশাদারভাবে লড়াই করা দ্বিতীয় প্রকাশ্য ট্রান্সজেন্ডার নারী হিসেবে সর্বাধিক পরিচিত; যেখানে প্রথমজন ছিলেন ফ্যালন ফক্স, যিনি শেষবার ২০১৪ সালে লড়াই করেন।

## ব্যক্তিগত জীবন
ম্যাকলাফলিন একজন সর্বকামী।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:রূপান্তরকামী অধিকার কর্মী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন ট্রান্সজেন্ডার নারী
এলা ভাডে

**নিক কোলিয়ার** (জন্ম ২৩ সেপ্টেম্বর ১৯৮৮), যিনি **এলা ভাডে** নামে অধিক পরিচিত, হলেন একজন ইংরেজ ড্র্যাগ কুইন, অভিনয়শিল্পী এবং নৃত্যশিল্পী। তিনি *রূপলস ড্র্যাগ রেস ইউকে*-এর তৃতীয় মৌসুমে প্রতিদ্বন্দ্বিতা করেছিলেন।

## প্রাথমিক জীবন এবং শিক্ষা
কোলিয়ার ছোটবেলায় পূর্ব লন্ডনের ড্যাগেনহ্যামে বাস করতেন। ছোটবেলায় গান ও নাচের ভক্ত হওয়ায়, তিনি দক্ষিণ-পূর্ব লন্ডনের সিডকাপে অবস্থিত একটি পরিবেশন শিল্পকলা শিক্ষাপ্রতিষ্ঠান বার্ড কলেজে পড়াশোনা করেন।

## পেশাজীবন
কোলিয়ার প্রথমে *দ্য এক্স ফ্যাক্টরে* অলি মার্স এবং ইওগান কুইগের ব্যাকআপ ড্যান্সার হিসেবে কাজ করেছিলেন। থিয়েটারে তার কৃতিত্বের মধ্যে রয়েছে *বুক অফ মরমন*, *ক্যাটস*, *ফেম*, *জোসেফ অ্যান্ড দ্য অ্যামেজিং টেকনিকালার ড্রিমকোট*, *[[পিটার প্যান]]* এবং *উইকড*। তিনি কুকুর হাঁটানোর ব্যবসাও পরিচালনা করেছেন। কোলিয়ার তার ড্র্যাগ নাম এলা ভাডের অধীনে *রূপলস ড্র্যাগ রেস ইউকে*-এর তৃতীয় মৌসুমে প্রতিদ্বন্দ্বিতা করেছিলেন। স্ন্যাচ গেম চ্যালেঞ্জের সময় তিনি নাইজেলা লসনের বেশ ধারণ করেছিলেন। *গে টাইমসের* কনর ক্লার্ক এই বেশকে "আইকনিক" বলে অভিহিত করেছেন। ডাস্টি স্প্রিংফিল্ডের "ইউ ডোন্ট ওন মি" গানে চূড়ান্ত ঠোঁট মেলানো প্রতিযোগিতায় ক্রিস্টাল ভার্সাচি এবং কিটি স্কট-ক্লজের বিরুদ্ধে প্রতিদ্বন্দ্বিতা করা তিনজন চূড়ান্ত প্রতিযোগীদের মধ্যে কোলিয়ার ছিলেন একজন।

২০২৩ সালের নভেম্বরে মুক্তি পাওয়া অ্যাডাম ডিকনের পরবর্তী ফিচার চলচ্চিত্র *"সুমাদারহুড"*-এ কোলিয়ার এলা ভাডে চরিত্রে অভিনয় করবেন।

## ব্যক্তিগত জীবন
কোভিড-১৯ মহামারীর সময় এলা ভাডের সামাজিক যোগাযোগমাধ্যমে ফলোয়ার সংখ্যা ৬,০০০ থেকে বেড়ে ৩০,০০০-এ পৌঁছেছে।

এলা ভাডে একজন গে।

## ফিল্মোগ্রাফি
### টেলিভিশন
* *[[রূপলস ড্র্যাগ রেস ইউকে]]* (২০২১)
* *[[ব্রিং ব্যাক মাই গার্লস]]* (২০২৪)

## পুরস্কার এবং মনোনয়ন

## তথ্যসূত্র

বিষয়শ্রেণী:লন্ডনের অভিনেতা
বিষয়শ্রেণী:জীবিত ব্যক্তি
বিষয়শ্রেণী:ইংরেজ মঞ্চ অভিনেতা
বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:ইংরেজ ড্র্যাগ কুইন
বিষয়শ্রেণী:লন্ডনের এলজিবিটিকিউ ব্যক্তি
বিষয়শ্রেণী:লন্ডনের ড্র্যাগ পারফর্মার
ভিওন্ড্রে মিচেল

**ভিওন্ড্রে মিচেল** (জন্ম: ১৩ এপ্রিল, ২০০৪) একজন মার্কিন ইন্টারনেট তারকা, রেকর্ডিং শিল্পী এবং সক্রিয়কর্মী। তিনি ২০২৪ সালের "ইট গার্ল (ফ্যান রিমিক্স)" গানটি আলিয়াস ইন্টারলিউডের সাথে যৌথভাবে তৈরি করেন, যা স্পটিফাইয়ে ৩.৫ মিলিয়নেরও বেশি স্ট্রিম পায়। মিচেল ২০২১ সালে মানবাধিকার প্রচারণার জন্য একজন যুব দূত হিসেবে দায়িত্ব পালন করেন এবং গ্ল্যাডের *২০ অনূর্ধ্ব ২০ তালিকায়* স্থান পান। ৩২তম গ্ল্যাড মিডিয়া পুরস্কারে তিনি "বছরের সেরা টিকটক কুইয়ার উকিল" এর জন্য মনোনীত হন।

## প্রারম্ভিক জীবন
ভিওন্ড্রে মিচেল ওয়াশিংটনের স্নোহোমিশ কাউন্টিতে জন্মগ্রহণ করেন। তিনি লাতিন আমেরিকান এবং আফ্রিকান-মার্কিন বংশোদ্ভূত। মিচেল সাত বছর বয়সে তার মায়ের কাছে ট্রান্সজেন্ডার নারী হিসেবে আত্মপ্রকাশ করেন।

তিনি স্নোহোমিশের গ্লেসিয়ার পিক উচ্চ বিদ্যালয়ে পড়াশোনা করেন, যেখানে তিনি স্কুলের কৃষ্ণাঙ্গ ছাত্র ইউনিয়নের নেতৃত্ব দেন। মিচেল বলেন যে, তিনি একটি ছোট শহরে বেড়ে উঠেন যেখানে বেশিরভাগ শ্বেতাঙ্গ ছিল এবং মাঝে মাঝে মনে হতো যে তার কৃষ্ণাঙ্গ পরিচয় গোপন করা উচিত।

## কর্মজীবন
২০১৮ সালে মিচেল *"দ্য মোস্ট ডেঞ্জারাস ইয়ার"* তথ্যচিত্রে অভিনয় করেন, যা ট্রান্সজেন্ডার বিষয়গুলোর উপর আলোকপাত করে। সমালোচকদের কাছ থেকে এটি ইতিবাচক পর্যালোচনা পায়।

২০১৯ সালের শুরু থেকে মিচেল অনলাইনে অনুসারী তৈরি করা শুরু করেন এবং ২০২১ সালের নভেম্বরের মধ্যে টিকটকে ৪.৬ মিলিয়ন অনুসারী এবং ২০২৩ সালের জুনের মধ্যে ৬.৬ মিলিয়ন অনুসারী হয়ে যায়। মিচেল প্রায়ই তার সামাজিক যোগাযোগ মাধ্যমে এলজিবিটি বিষয় নিয়ে আলোচনা করতেন।

২০২১ সালে মিচেলকে মানবাধিকার প্রচারণার যুব দূত হিসেবে ঘোষণা করা হয়। একই বছর মিচেলকে গ্ল্যাডের দ্বিতীয় বার্ষিক *২০ অনূর্ধ্ব ২০ তালিকায়* স্থান দেওয়া হয় এবং ৩২তম বার্ষিক গ্ল্যাড মিডিয়া পুরস্কারে "বছরের সেরা টিকটক কুইয়ার উকিল" পুরস্কারের জন্য মনোনীত করা হয়।

২০২২ সালে মিচেল "মি ইন ইউ, ইউ ইন মি" নামে একটি এইচআইভি প্রতিরোধ উদ্যোগে কাজ শুরু করেন।

২০২৩ সালে তিনি ক্রিসি ক্লাপেক্কার "আই'ম সো হট" এককের সঙ্গীত ভিডিওতে কাজ করেন।

২০২৪ সালের ৩০ জানুয়ারি আলিয়াস ইন্টারলিউড এবং ভিওন্ড্রে মিচেল কর্তৃক "ইট গার্ল (ফ্যান রিমিক্স)" মুক্তি পায়। ২০২৪ সালের জুন মাসে লস অ্যাঞ্জেলেসে জুয়েল'স ক্যাচ ওয়ানে তিনি এই গানের মাধ্যমে তার পরিবেশনা শুরু করেন। ২০২৪ সালের জুন পর্যন্ত "ইট গার্ল (ফ্যান রিমিক্স)" স্পটিফাইয়ে ৩.৫ মিলিয়নেরও বেশি স্ট্রিম সংগ্রহ করে।

২০২৪ সালের ৮ মার্চ মিচেল তার প্রথম একক "ব্লক এম' অ্যান্থেম" প্রকাশ করেন। গানটিতে গোয়েন স্টেফানির "হোলাব্যাক গার্ল" -এর যন্ত্রসঙ্গীত ব্যবহার করা হয়।

২০২৪ সালের ১৩ মার্চ মিচেল ডিলান মুলভানির প্রথম একক "ডেজ অব গার্লহুড" -এর সঙ্গীত ভিডিওতে উপস্থিত হন। একই মাসে তিনি টিকটক-আ-থন ফর ট্রান্স হেলথকেয়ারের জন্য তহবিল সংগ্রহ করেন।

## সঙ্গীতের তালিকা
*"ইট গার্ল (ফ্যান রিমিক্স)"
* "ব্লক এম' অ্যান্থেম" (একক)
* "ডল" (একক)
* "মাদার" (একক)

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রূপান্তরকামী অধিকার কর্মী
বিষয়শ্রেণী:মার্কিন টিকটকার
বিষয়শ্রেণী:মার্কিন এইচআইভি/এইডস সক্রিয়কর্মী
বিষয়শ্রেণী:আফ্রিকান-মার্কিন নারী সঙ্গীতজ্ঞ
বিষয়শ্রেণী:আফ্রিকান-মার্কিন এলজিবিটিকিউ ব্যক্তি
বিষয়শ্রেণী:২১শ শতাব্দীর আফ্রিকান-মার্কিন গায়িকা
বিষয়শ্রেণী:ট্রান্সজেন্ডার গায়িকা
বিষয়শ্রেণী:ওয়াশিংটন (অঙ্গরাজ্যের) এলজিবিটিকিউ ব্যক্তি
বিষয়শ্রেণী:মার্কিন ট্রান্সজেন্ডার নারী
চণ্ডী মুর

**চণ্ডী মুর** একজন মার্কিন স্বাস্থ্য শিক্ষা বিশেষজ্ঞ, ট্রান্সজেন্ডার অধিকার কর্মী, এইচআইভি/এইডস কর্মী এবং বাস্তবভিত্তিক টেলিভিশন ব্যক্তিত্ব। মুর *[[আই অ্যাম কেইট]]* তথ্যচিত্র ধারাবাহিকের প্রাক্তন অভিনয় সদস্য ছিলেন এবং লস অ্যাঞ্জেলেস শিশু হাসপাতালের স্বাস্থ্য শিক্ষা সহযোগী হিসেবে কাজ করেন।

## কর্মজীবন
মুর লস অ্যাঞ্জেলেস শিশু হাসপাতালের স্বাস্থ্য শিক্ষা সহযোগী হিসেবে কাজ করেন। এছাড়াও তিনি হাসপাতালের ট্রান্স ইয়ুথ অ্যান্ড ডেভেলপমেন্ট সেন্টারের জন্য কাজ করেন। একজন স্বাস্থ্য শিক্ষিকা হিসেবে তিনি হিজড়া এবং লিঙ্গ-অনুসারী ব্যক্তিদের এইচআইভি/এইডসের জন্য যথাযথ পরীক্ষা এবং যত্ন নেওয়ার পক্ষে পরামর্শ প্রদান করেন। মুর "ব্রেভ লিডার্স ইউনিফাইড টু স্ট্রেংথেন আওয়ার হেলথ" নামে একটি ট্রান্স যুব অনুষ্ঠানের নেতৃত্ব দেন।

মুর পূর্বে ট্রান্সজেন্ডার সার্ভিস প্রোভাইডারস নেটওয়ার্কের সহ-সভাপতি হিসেবে দায়িত্ব পালন করেন। ২০১৫ সালে *[[দি অ্যাডভোকেট (পত্রিকা)|দি অ্যাডভোকেট]]* পত্রিকা তাকে শীর্ষ ২৫ ট্রান্স অগ্রদূতের একজন হিসেবে মনোনীত করে। ২০১৫ সালে মুর রোগ নিয়ন্ত্রণ ও প্রতিরোধ কেন্দ্রের সাথে তাদের "এইডস বিরোধী আইন" উদ্যোগের প্রচারণা *"ডুয়িং ইট"-এর* জন্যও কাজ করেন, যা সম্প্রদায়ের সদস্যদের এইচআইভি পরীক্ষা করাতে উৎসাহিত করে।

মুর ২০১৫ সালের পজিটিভ ইমেজেস স্টেটমেন্ট অব কারেজ পুরস্কার এবং ২০১৮ সালের বেটার ব্রাদার্স লস অ্যাঞ্জেলেস অ্যাডভোকেট পুরস্কারের প্রাপক। 

২০১৬ সালে মুর মার্কিন তথ্যচিত্র টেলিভিশন ধারাবাহিক *[[আই অ্যাম কেইট|আই অ্যাম কেইটের]]* নিয়মিত অভিনেত্রী ছিলেন, যা ট্রান্সজেন্ডার নারী হিসেবে আত্মপ্রকাশের পর প্রাক্তন অলিম্পিয়ান কেইটলিন জেনারের জীবনকে অনুসরণ করে তৈরি করা হয়। তিনি জেনারের সাথে মিলে ট্রান্সজেন্ডার স্মরণ দিবস উপলক্ষে একটি ভিডিও তৈরি করেন।

২০২২ সালে ৪৮তম পিপলস চয়েজ পুরস্কারে লিজোর সাথে মঞ্চে ওঠা ট্রান্সজেন্ডার কর্মীদের মধ্যে মুর ছিলেন একজন।

## ব্যক্তিগত জীবন
মুর ক্যালিফোর্নিয়ার লস অ্যাঞ্জেলেসে জন্মগ্রহণ করেন। তিনি একজন ট্রান্সজেন্ডার নারী।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রূপান্তরকামী অধিকার কর্মী
বিষয়শ্রেণী:এইচআইভি/এইডস আক্রান্ত ব্যক্তি
বিষয়শ্রেণী:মার্কিন আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:আফ্রিকান-মার্কিন এলজিবিটিকিউ ব্যক্তি
বিষয়শ্রেণী:মার্কিন এইচআইভি/এইডস সক্রিয়কর্মী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন ট্রান্সজেন্ডার নারী
কেসোন সিটি প্রাইড কাউন্সিল

**কেসোন সিটি প্রাইড কাউন্সিল** (কিউসিপিসি) হল ফিলিপাইনের কেসোন শহরে এলজিবিটি ব্যক্তিদের জন্য এলজিবিটি অধিকার ও লিঙ্গ-ভিত্তিক নীতি এবং কর্মসূচি বাস্তবায়নের উদ্দেশ্যে তৈরি একটি কাউন্সিল। ২০১৩ সালের মার্চ মাসে এটি গঠিত হয়েছিল, ফিলিপাইনে এটি এই ধরণের প্রথম সংগঠন। এলজিবিটি সম্প্রদায়ের জন্য শহরের সমস্ত কর্মসূচি এবং প্রকল্পগুলির একীকরণ তত্ত্বাবধানের জন্য কেসোন সিটি প্রাইড কাউন্সিল (কিউসিপিসি) গঠিত হয়েছিল।

মেয়র হারবার্ট বাউটিস্তার মেয়াদকালে একটি অফিস আদেশের মাধ্যমে কিউসিপিসি তৈরি করা হয়েছিল এবং আনুষ্ঠানিকভাবে ২০১৩ সালের ২৫শে মার্চ তারিখে এটি চালু করা হয়। বিভিন্ন শিল্প ও পেশায় যাঁরা এলজিবিটি অধিকারের প্রচার ও সমর্থন করেন, তেমন কিছু উল্লেখযোগ্য ব্যক্তিদের নিয়ে কাউন্সিলটি গঠিত। কাউন্সিলের কিছু সদস্য স্থানীয় সরকারেরও সদস্য।

## প্রকল্প
২০১৩ সালের মার্চ মাসে প্রতিষ্ঠার পরপরই, কিউসিপিসি এলজিবিটি সচেতনতা বৃদ্ধির জন্য ২০১৩ সালের আগস্ট মাসে এক মাসব্যাপী *ওয়ার্ল্ড প্রাইড ফেস্টিভ্যাল* শুরু করে। পরিকল্পিত কার্যক্রমের মধ্যে ছিল একটি পরিষ্কার-পরিচ্ছন্নতা অভিযান, একটি শিল্প প্রদর্শনী, একটি এলজিবিটি শীর্ষ সম্মেলন, ইন কিউসিটি ইন্ডিপেন্ডেন্ট ফিল্ম ফেস্টিভ্যাল এবং একটি ওয়ার্ল্ড প্রাইড মার্চ, যা সেই বছরের ৭ই ডিসেম্বর অনুষ্ঠিত হওয়ার কথা ছিল। তবে, ঘূর্ণিঝড় হাইয়ানের কারণে অনুষ্ঠানটি বাতিল করা হয়েছিল।

### স্বাস্থ্য
সিটি হেলথ অফিসের সহযোগিতায়, প্রাইড কাউন্সিল কেসোন শহরের ১৪২তম বারাঙ্গায় এইচআইভি / এইডস সেমিনার এবং ওরিয়েন্টেশন সফলভাবে পরিচালনা করেছে।

### সচেতনতা
ফিলিপাইনের ট্রান্সজেন্ডার পিপল অ্যাসোসিয়েশন এবং দেশের অন্যান্য এলজিবিটি সংস্থার সাথে সহযোগিতায় কিউসিপিসি মেয়র এবং উপ-মেয়রের কার্যালয় সমকামভীতি এবং ট্রান্সভীতি বিরোধী একটি আন্তর্জাতিক দিবস পালন করে। ৩০০ জনেরও বেশি ব্যক্তি এতে অংশগ্রহণ করেছিলেন, যাঁদের বেশিরভাগই রূপান্তরিত লিঙ্গের পুরুষ এবং মহিলা।

২০১৪ সালের ৭ই থেকে ১০ই আগস্ট, বুটুয়ান শহরে অনুষ্ঠিত যৌন অভিমুখীকরণ, লিঙ্গ পরিচয় ও অভিব্যক্তি (এসওজিআইই) এবং এইচআইভি / এইডস প্রশিক্ষণ সংক্রান্ত জাতীয় সম্মেলন এবং সভায় কিউসিপিসি অংশগ্রহণ করেছিল। ডাইরেক সক্সি টোপাসিওর সভাপতিত্বে, কিউসিপিসি দল দ্বিতীয় দিনে প্রাইড কাউন্সিলের লক্ষ্য, দৃষ্টিভঙ্গি এবং অন্তস্থ মূল্যবোধ উপস্থাপন করে। এরউইন জোসেলিটো উলান্ডে প্রাইড কাউন্সিলের প্রতিষ্ঠার পর থেকে এর প্রকল্প এবং প্রচারণা নিয়েও আলোচনা করেন এবং জেফক্লেইন গ্লোডোভ কিউসিপিসি প্রাইড মার্চ ও আন্তর্জাতিক গোলাপী উৎসবের ওপর আলোকপাত করে আসন্ন ইভেন্টগুলি সম্বন্ধে প্রচার করেন।

### পরিবেশগত সক্রিয়তা
জুন মাসে পরিবেশ মাস উদযাপনের জন্য কেসোন শহরের জেলা ১-এর বারাঙ্গায় মাসামবং-এ পরিবেশ সুরক্ষা ও বর্জ্য ব্যবস্থাপনা বিভাগ, এলজিবিটি সংস্থা এবং বেসরকারি ব্যক্তিদের সাথে সহযোগিতায় "ইলোগ মো, ইরোগ কো, বুহায় কো" ("তোমার নদী, আমার নদী, আমার জীবন") নামে একটি পরিষ্কার-পরিচ্ছন্নতা অভিযান অনুষ্ঠিত হয়।

## তথ্যসূত্র

বিষয়শ্রেণী:দেশ অনুযায়ী এলজিবিটিকিউ সংগঠন
বিষয়শ্রেণী:শহর অনুযায়ী সরকার
ট্রেভি মোরান

**ট্রেভি মাইকেলা মোরান** (জন্ম: **ট্রেভর মাইকেল মোরান;** ৩০ সেপ্টেম্বর, ১৯৯৮) একজন মার্কিন গায়িকা ও ইউটিউবার। ২০১২ সালে ১৩ বছর বয়সে *[[দ্য এক্স ফ্যাক্টর|দ্য এক্স ফ্যাক্টরে]]* অংশগ্রহণের পর তিনি খ্যাতি অর্জন করেন।। ২০২০ সালের এপ্রিল পর্যন্ত মোরানের ইউটিউব চ্যানেল ১.৪ মিলিয়ন গ্রাহক ছাড়িয়ে যায়।

## প্রারম্ভিক জীবন
মোরান ১৯৯৮ সালের ৩০ সেপ্টেম্বর ক্যালিফোর্নিয়ার পাওয়েতে জন্মগ্রহণ করেন। তার এক বড় ভাই আছে। মোরান ২০০৮ সালে ১০ বছর বয়সে ইউটিউবে যোগ দেন, যেখানে তিনি অ্যাপল স্টোরে জনপ্রিয় গানে নিজের নাচের ভিডিও আপলোড করতে শুরু করেন, যার শিরোনাম ছিল "অ্যাপল স্টোর ড্যান্সেস"। ২০১২ সালের আগস্টে মোরান কনর ফ্রান্টা, জেসি কেলেন, কিয়ান ললি, রিকি ডিলন এবং স্যাম পোটরফের সাথে ইউটিউবার গ্রুপ আওয়ারসেকেন্ডলাইফে যোগদান করেন, যা ২০১৪ সালের ডিসেম্বরে ভেঙে যাওয়ার আগ পর্যন্ত ত্রিশ লক্ষ গ্রাহক ছাড়িয়ে যায়।

## কর্মজীবন
২০১২ সালে তেরো বছর বয়সে *[[দ্য এক্স ফ্যাক্টর|দ্য এক্স ফ্যাক্টরের]]* জন্য এলএমএফএওর "সেক্সি অ্যান্ড আই নো ইট" (২০১১) গান অডিশন দেওয়ার সময় মোরান ব্যাপক পরিচিতি লাভ করেন। মোরান বিচারকদের কাছ থেকে চারটি ভোট পান, কিন্তু পরে "বুট ক্যাম্প" পর্যায়ে তাকে বাদ দেওয়া হয়। এরপর তাকে সান ফ্রান্সিস্কোতে অনুষ্ঠিত লাইভ অডিশনের অংশ হিসেবে নির্বাচিত করা হয়। ২০১৩ সালের সেপ্টেম্বরের প্রথম দিকে মোরান তার প্রথম প্রধান-লেবেল একক "সামওয়ান" প্রকাশ করেন। ২০১৩ সালের ডিসেম্বরের শুরুর দিকে মোরান "দ্য ডার্ক সাইড" শিরোনামে আরেকটি একক প্রকাশ করেন, যা প্রচুর সাফল্যসহ *[[বিলবোর্ড (ম্যাগাজিন)|বিলবোর্ড]]* পত্রিকায় ড্যান্স/ইলেকট্রনিক ডিজিটাল গানের চার্টে ২৫ নম্বরে স্থান করে নেয়। ২০১৪ সালের জুন মাসে মোরান তার ইপি *জায়াট* থেকে "ইকো" শিরোনামের একটি একক এবং পরে "জায়াট", "নাও অর নেভার" এবং "স্লে" শিরোনামের আরও তিনটি একক প্রকাশ করেন। ৯ ডিসেম্বর মোরান তার প্রথম ইপি *জায়াট* প্রকাশ করেন এবং *বিলবোর্ডের* হিটসিকার্স চার্টে এক নম্বরে স্থান পান।

## ব্যক্তিগত জীবন
২০১৫ সালের ৯ অক্টোবর মোরান একটি ইউটিউব ভিডিওতে প্রকাশ্যে সমকামী হিসেবে আত্মপ্রকাশ করেন। ২০২০ সালের ৬ জুন মোরান ট্রান্সজেন্ডার হিসেবে আত্মপ্রকাশ করেন এবং দুই মাস আগে থেকে চিকিৎসাগতভাবে রূপান্তরের প্রক্রিয়া শুরু করেন।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:মার্কিন এলজিবিটিকিউ সঙ্গীতশিল্পী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:ক্যালিফোর্নিয়ার এলজিবিটিকিউ ব্যক্তি
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:এলজিবিটিকিউ ইউটিউবার
বিষয়শ্রেণী:মার্কিন ইন্টারনেট ব্যক্তিত্ব
বিষয়শ্রেণী:মার্কিন সমাজের বিশিষ্ট ব্যক্তি
বিষয়শ্রেণী:এলজিবিটিকিউ গায়িকা
বিষয়শ্রেণী:ক্যালিফোর্নিয়ার সঙ্গীতশিল্পী-গীতরচয়িতা
বিষয়শ্রেণী:ট্রান্সজেন্ডার গায়িকা
বিষয়শ্রেণী:মার্কিন এলজিবিটিকিউ গীতরচয়িতা
বিষয়শ্রেণী:মার্কিন ট্রান্সজেন্ডার নারী